Mahdollisesti puuttuvia rivien nimiä ja käännöksiä Oletusraporttikaavat-näkymällä

Joissakin uusia tilikarttaominaisuuksia käyttävissä ympäristöissä on havaittu tilanne, jossa *Oletusraporttikaavat*-näkymän oletustuloslaskelman ja/tai -taseen *Nimi*-sarakkeen ja *Perustiedot*-näkymällä valitun yrityksen kielen mukaisen sarakkeen tiedot näyttävät tyhjää. Tästä huolimatta tuloslaskelman ja taseen muodostaminen *Kirjanpitoraportit (uusi)* -näkymällä sekä tilinpäätöksen tuloslaskelman ja taseen muodostaminen *Tilinpäätöstyökalut* -näkymällä onnistuvat normaalisti kyseisellä kielellä.

Voit tarkastaa tilanteen seuraavalla tavalla:

* Valitse Procountorin päävalikosta *Hallinta > Kirjanpidon tiedot > Oletusraporttikaavat > Tuloslaskelma ja tase*
* Klikkaa **Näytä käännökset** -painiketta
* Tarkasta sekä *Tuloslaskelma*- että *Tase*-välilehti

Jos *Nimi*-sarake ja yrityksen kieleksi valitun käännöksen sarake on tyhjänä, voi tilanteen korjata seuraavalla tavalla (toimenpide tulee tehdä erikseen sekä tuloslaskelmalle että taseelle):

* Tee kaavaan mikä tahansa muutos (esim. muuttamalla jonkin rivin nimeä) ja tallenna muutokset valitsemalla **Tallenna** > **Tallenna**
* Valitse **Versiohistoria** > **Tuloslaskelma** tai **Tase**
* Valitse *Historiaversiot*-osiosta kaavan aiempi versio, joka oli voimassa ennen juuri tekemääsi muutosta ja uutta tallennusta
* Klikkaa **Avaa esikatselu** -painiketta
* Klikkaa **Näytä tekstinä** -painiketta & valitse ja kopioi ikkunan koko sisältö (Ctrl+A & Ctrl+C)
* Sulje *Näytä tekstinä* -ikkuna, esikatselu ja versiohistoria
* Varmista, että oikea välilehti (*Tuloslaskelma* tai *Tase*) on valittu, ja klikkaa **Muokkaa tekstinä** -painiketta
* Tyhjennä *Raporttikaava*-ikkunassa oleva sisältö, liitä ikkunaan aiemmin kopioimasi sisältö (Ctrl+V), ja klikkaa **Jatka**-painiketta
* Jos vahvistusikkunassa esitetään korjauskehotus (koskien esim. tuloslaskelman ensimmäistä riviä tai taseen vastaavaa- ja vastattavaa-riviä), valitse & kopioi ehdotettu rivisisältö (Ctrl+C), liitä se ikkunassa olevan vastaavan rivin tilalle (Ctrl+V) ja klikkaa **Jatka**-painiketta
* Tallenna muutokset valitsemalla **Tallenna** > **Tallenna**